Suchinthana/ta-wikipedia huggingface dataset:
புரோமித்தியம் அயோடேட்டு

புரோமித்தியம் அயோடேட்டு (Promethium iodate)  என்பது Pm(IO3)3 என்ற  மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். பொட்டாசியம் அயோடேட்டு, அமோனியம் அயோடேட்டு அல்லது சற்று மிகையளவு அயோடிக் அமிலம் ஆகியவற்றுடன் புரோமித்தியம்3 கரைசல் வினைபுரிவதால் புரோமித்தியம் அயோடேட்டு வீழ்படிவாக உருவாகும்.  இதனுடைய நீரேற்றான Pm(IO3)3·H2O P21 என்ற இடக்குழுவில் a=10.172±13, b=6.700±20, c=7.289±24 Å, β=113.1±0.2° என்ற அலகுசெல் அளவுருக்களுடன் படிகமாகிறது.

மேற்கோள்கள்

வெளி இணைப்புகள்
 
 

புரோமித்தியம் சேர்மங்கள்
அயோடேட்டுகள்
கேட்டௌலாகசு கிரானுலடசு

கேட்டௌலாகசு கிரானுலடசு (Cataulacus granulatus) என்பது மைர்மிசினே என்ற துணைக்குடும்பத்தைச் சேர்ந்த எறும்பு சிற்றினமாகும். இது போர்னியோ, சீனா, இந்தியா, இந்தோனேசியா, மலேசியா, மியான்மர், நேபாளம், தாய்லாந்து, சிங்கப்பூர் மற்றும் இலங்கை ஆகிய நாடுகளில் பரவலாகக் காணப்படுகிறது. இவற்றின் கூடுகள் இலைகள் இல்லாத கிளைகளில் காணப்படுகின்றன. வடக்கு வியட்நாமில் உள்ள சியுக் பூவாங் தேசிய பூங்காவில் சரக்கா டைவசின் கிளை ஒன்றில் இதன் இனப்பெருக்க நிலை கூட்டமைப்பு கண்டுபிடிக்கப்பட்டது. வியட்நாமில் இவை மரங்களின் கிளைகளில் கூடு கட்டுகின்றன. வேலைக்கார எறும்புகள் தாவரங்களை உண்ணும்.

மேற்கோள்கள்

வெளி இணைப்புகள் 

 
  at antwiki.org
 Itis.gov
 Animaldiversity.org

எறும்புகள்
பாடாங் ரெங்காஸ் மக்களவைத் தொகுதி

பாடாங் ரெங்காஸ் மக்களவைத் தொகுதி (மலாய்: Kawasan Persekutuan Padang Rengas; ஆங்கிலம்: Padang Rengas Federal Constituency; சீனம்: 硝山国会议席) என்பது மலேசியா, பேராக், கோலாகங்சார் மாவட்டத்தில் (Kuala Kangsar District) அமைந்துள்ள ஒரு மக்களவைத் தொகுதி (P061) ஆகும்.

பாடாங் ரெங்காஸ் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து பாடாங் ரெங்காஸ் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

பாடாங் ரெங்காஸ்
பாடாங் ரெங்காஸ் நகரம் பேராக் மாநிலத்தில் கோலாகங்சார் மாவட்டத்தில் உள்ள நகரம். இந்த நகரத்திற்கு மிக அருகிலுள்ள நகரம் கோலாகங்சார் ஆகும். 

பாடாங் ரெங்காஸ் நகரம்; கோலாகங்சார் - தைப்பிங் நகரங்களுக்கு இடையிலான ஒரு முக்கியமான துணை நகரமாக விளங்கி வருகிறது. இந்த நகருக்கு அருகில் புக்கிட் பெராபிட் ராபிட் (Bukit Rabit) எனும் இடத்தில் 1897-ஆம் ஆண்டில் ஒரு தொடருந்துச் சுரங்கப்பாதை உருவாக்கப்பட்டது.

மலைச் சுற்றுலா வளாகம்

தற்போது வரை, பாடாங் ரெங்காஸ் மற்றும் குனோங் பொண்டோக் ஆகியவை மிகவும் முக்கியமான நிலத் தடங்களாகக் கருதப்படுகின்றன. ஏனெனில் அவை கோலாகங்சார் மற்றும் லாருட், மாத்தாங், செலாமா மாவட்டம் ஆகியவற்றின் இடையிலான எல்லைகளாக அமைகின்றன.

இங்கு ஒரு மலைச் சுற்றுலா வளாகம் உள்ளது. அதன் பெயர் குனோங் பொண்டோக் சுற்றுலா வளாகம். இந்த மலைக்கு அருகில் சுண்ணாம்புக் கற்கள் தோண்டி எடுக்கப் படுகின்றன.

ஒரு காலத்தில் இந்தப் பகுதியில் செழிப்பாக வளர்ந்திருந்த ரெங்காஸ் மரங்களின் பெயரில் இருந்து பாடாங் ரெங்காஸ் என்ற பெயர் பெறப்பட்டதாகக் அறியப்படுகிறது.

பாடாங் ரெங்காஸ் மக்களவைத் தொகுதி

பாடாங் ரெங்காஸ் மக்களவைத் தேர்தல் முடிவுகள் 2022

பாடாங் ரெங்காஸ் மக்களவை வேட்பாளர் விவரங்கள்

மேற்கோள்கள்

மேலும் காண்க 
 பாடாங் ரெங்காஸ்
 தைப்பிங்
 கோலாகங்சார்
 புக்கிட் கந்தாங்
 சங்காட் ஜெரிங்
 கமுந்திங்
 செமாங்கோல்
 கோலா சபெத்தாங்

வெளி இணைப்புகள்

பேராக் நாடாளுமன்றத் தொகுதிகள்
ஆண் தேனீக்கள் கூடுமிடம்

ஆண் தேனீக்கள் கூடுமிடம் (Drone congregation area) என்பது ஆண் தேனீக்களும் கன்னி இராணி தேனீக்களும் இணையும் ஒரு வான்வெளிப் பகுதியாகும்.

அமைப்பு 
ஆண் தேனீக்கள் கூடுமிடமானது பொதுவாக வான்வெளியில் சுமார் 100 மீட்டர் (300) விட்டத்தில் தரையிலிருந்து சுமார் 15 முதல் 30 மீட்டர் உயரத்தில் உள்ளன. இவை மேல்நோக்கிய மிகக்குறுகிய கூம்பு வடிவத்தைக் கொண்டுள்ளன. ஆண் தேனீக்கள் எண்ணிக்கை மேற்பகுதியில் குறைவாகக் காணப்படும். இப்பகுதியின் எல்லைகள் நன்கு வரையறுக்கப்பட்டுள்ளன. இந்த எல்லைக்கு வெளியே தேனீக்களின் கலவி நடைபெறுவதில்லை.

ஒரு நாளில், சுமார் 12,000 ஆண் தேனீக்கள் கூடுமிடத்திற்கு வருகின்றன. மேலும் இத்தேனீக்கள் நூற்றுக்கணக்கான எண்ணிக்கையில் வெவ்வேறு கூட்டமைப்பிலிருந்து பங்கேற்கலாம். இருப்பினும், இந்த எண்ணிக்கை சூழ்நிலைகளைப் பொறுத்து மிகவும் மாறுபடும்.

புவியியல் அம்சங்கள் 
ஆண் தேனீக்கள் கூடுமிடம் எவ்வாறு அமைகின்றது அல்லது தேனீக்கள் இப்பகுதியினை எவ்வாறு கண்டுபிடிக்கின்றன என்பது சரியாகத் தெரியவில்லை. இருப்பினும், இவை நிலப்பரப்பின் நிலையான அம்சங்களைப் பொறுத்தது என்பதற்குக் கணிசமான சான்றுகள் உள்ளன. இராணி தேனீக்கள் இல்லாதபோதும் ஆண் தேனீக்கள் இந்த பகுதிகளில் கூடி, ஆண்டுதோறும் இதே போன்ற பகுதிகளில் கூடுகின்றன. இத்தகைய ஆண் தேனீக்கள் கூடுமிடம் 200 ஆண்டுகள் ஆனாலும் ஒரே இடத்தில் இருக்கும். வெளிப்பகுதியிலிருந்து வரும் ஆண் தேனீக்கள் கூட இத்தகைய கூடுமிடங்களை எளிதில் கண்டுபிடிக்கின்றன.

பெரும்பாலான ஆண் தேனீக்கள் கூடுமிடம் பாதுகாப்பு தடையால் சூழப்பட்ட திறந்தவெளிகளாகும். திறந்த பகுதி என்பது தேனீக்களுக்கு தெரிநிலையை வழங்குகிறது. அதே நேரத்தில் பாதுகாப்பு தடை (தாவரங்கள், மலைகள் போன்றவை) காற்று போன்று சூழல் காரணிகளிலிருந்து பாதுகாப்பினை அளிக்கிறது. தேனீக்களும் குறைந்த உயரத்திற்குப் பறக்க முனைகின்றன. வடக்கு அரைக்கோளத்தில் தெற்கு நோக்கிய இடங்கள் விரும்பப்படுகின்றன. இது சூரிய ஒளிவீச்சு அல்லது தேனீக்களின் காந்தப் பகுப்பாய்வு வேறுபாடுகள் காரணமாக இருக்கலாம்.

பறக்கும் பாதைகள் 
ஆண் தேனீக்கள் பறக்கும் பாதைகள், குறிப்பிட்ட பகிரப்பட்ட பாதைகள் வழியாக ஆண் தேனீக்கள் கூடுமிடத்திற்கு வழியைக் காண்கின்றன. இவை பொதுவாக மரங்களின் வரிசைகள் போன்ற நிலப்பரப்பில் உள்ள அம்சங்களைப் பின்பற்றுகின்றன. ஆண் தேனீக்கள் கூடுமிடம் பெரும்பாலும் பறக்கும் பாதைகளின் குறுக்கே காணப்படும். ஆண் தேனீக்கள் கூடுமிடங்கள் போலப் பறக்கும் பாதைகளும் பல ஆண்டுகளாக நிலையானவையாக உள்ளன.

இயக்குநீரின் பங்கு 
இராணி இருக்கும் சரியான இடத்திற்கு ஆண் தேனீக்களை ஈர்ப்பதில் இயக்குநீர் (பெரோமோன்கள்) பங்கு வகிக்கின்றன. ஆண் தேனீக்கள் கூடுமிடத்தினை கண்டுபிடிப்பதற்கான பன்னாட்டுத் தேனீ ஆராய்ச்சி சங்கத்தின் நிலையான நடைமுறையில் ஒரு இராணி அல்லது ஒரு (இயக்குநீரால் குறிக்கப்பட்ட) போலி இராணியைப் பயன்படுத்தி ஆய்வினை மேற்கொண்டது. பரவலான ஆண் தேனீக்கள் எவ்வாறு ஒரு கூடுமிடப் பகுதியின் தொகுதியாகச் சேருகின்றன எனக் கண்டறியப்பட்டது. ஆண் தேனீக்கள் இராணி தேனீக்களை ஈர்ப்பது போல, ஆண் தேனீக்கள் ஆண் தேனீக்களையும், கன்னி இராணித் தேனீக்கள் ஆண் தேனீக்களையும் ஆண் தேனீக்கள் கூடுமிடத்திற்கு ஈர்க்கின்றன.

மேற்கோள்கள்

குறிப்புகள் 
 

தேனீக்கள்
பன்னாட்டுத் தேனீ ஆராய்ச்சி சங்கம்

பன்னாட்டுத் தேனீ ஆராய்ச்சி சங்கம் (International Bee Research Association) என்பது ஐக்கிய இராச்சியத்தைத் தளமாகக் கொண்ட ஒரு தொண்டு நிறுவனமாகும். இது தேனீக்களின் மதிப்பை மேம்படுத்துவதற்கும், தேனீ அறிவியல் மற்றும் தேனீ வளர்ப்பு பற்றிய தகவல்களை உலகளவில் வழங்குவதற்காகவும் அமைக்கப்பட்டுள்ளது. இது 1949ஆம் ஆண்டில் தேனீ ஆராய்ச்சி சங்கமாக நிறுவப்பட்டது. இது வழக்கமாக இரண்டு ஆய்விதழ்களை வெளியிடுகிறது. இவை பீ வேர்ல்ட் (தேனீ உலகம்) மற்றும் ஜர்னல் ஆப் அப்பிக்கல்ச்சுரல் ரிசர்ச் (தேனி வளர்ப்பு ஆய்விதழ்).

மேற்கோள்கள்

வெளி இணைப்புகள் 

 

தேனீக்கள்
தேனீ ஒலி உணரும் கருவி

ஏப்பிடிக்டர் (Apidictor) எனும் தேனீ ஒலி உணரும் கருவி தேனீக்களின் கூடுகளில் உள்ள ஒலியை அளவிடுவதற்கும் பதிவு செய்வதற்கும் பயன்படுத்தப்படும் ஒரு கருவியாகும். தேனீக்களின் இறக்கைகள் அசைப்பதன் மூலம் ஏற்படும் மொத்த ஒலியை இந்த கருவி பதிவு செய்கிறது. மேலும் ஒரு கூட்டமைவு மெய்த்திரள் ஓட்டத்திற்குத் திரளத் தயாராகுவதைக் கண்காணிக்க இது உதவும்.

பிபிசி ஒலி பொறியாளர் எட்வர்ட்டு பாரிங்டன் வூட்சால் இந்தக் கருவி கண்டுபிடிக்கப்பட்டது. 1952-இல் இதற்கான காப்புரிமையும் பெறப்பட்டுள்ளது.

மேற்கோள்கள் 

தேனீக்கள்
சூன் இடைவெளி

சூன் இடைவெளி (June gap) என்பது அயர்லாந்து மற்றும் பெரிய பிரித்தானியாவில் தேனீக்களுக்குத் தீவன பற்றாக்குறை இருக்கும் காலத்தினை குறிக்கின்றது. இது பொதுவாக சூன் மாதத்தில் நிகழ்கிறது.

இளவேனிற்காலத்தில் மரங்கள் மற்றும் முள்வேலித் தாவரங்கள் உற்பத்தி செய்யும் மகரந்தம் மற்றும் தேனின் அதிக அளவைத் தொடர்ந்து, நீண்ட புற்கள் பல காட்டுப்பூக்களால் தேனீக்களுக்குக் கிடைக்கும் தேனின் அளவு குறைகிறது. சூலை முதல் செப்டம்பர் வரையிலான  "கோடை அவசரத்திற்கு" முன்பு, அதிக அளவு தேனை மீண்டும் நிலைநிறுத்துகிறது. வசந்த காலத்தில் மரங்களால் கிடைக்கும் அதிக தேனை உற்பத்தி செய்யப் போராடுகின்றன. மேலும் தேனீக்கள் குறைவான முட்டைகளை இடக்கூடும்.தேனீ வளர்ப்பவர்கள் தேனீக்களில் உள்ள தேனின் அளவுகள் மற்றும் இந்த இடைவெளியில் தேனீக்கள் பயன்படுத்தும் நீரின் அளவு ஆகியவற்றில் சிறப்புக் கவனம் செலுத்த வேண்டிய நேரம் இது. வருடாந்திர வானிலை முறைகள் இந்த நிகழ்வைப் பின்னர் அல்லது அதற்கு முன்னதாக நிகழச் செய்யலாம்.

தேன் பற்றாக்குறையுள்ள இந்த இடைவெளி காலங்களில் தேனை வழங்கக்கூடிய சில தாவரங்கள் கோட்டோனிசுடர், நெருங்கிய தொடர்புடைய பைரகாந்தா, பொதுவான தோட்ட மூலிகைகள் மற்றும் தோட்டத் தாவரங்கள் ஆகும்.

மேற்கோள்கள் 

 http://www.bbka.org.uk/local/northherts/bm~டாக்/தி-ஜூன்-இடைவெளி. pdf

தேனீக்கள்
பேட்டேலாபிசு விங்டா

பேட்டேலாபிசு விங்டா (Patellapis vincta) என்பது காலிக்டிடே குடும்பத்தின் பேட்டேலாபிசு பேரினத்தில் உள்ள தேனீ சிற்றினமாகும். இது இலங்கையினைப் பூர்வீகமாகக் கொண்ட அகணிய உயிரி. முதல் மாதிரி இலங்கையின் கண்டி மாவட்டப் பேராதனைப் பகுதியில் சேகரிக்கப்பட்டது.

மேற்கோள்கள்

வெளி இணைப்புகள் 
 Atlashymenoptera.net
 Beesind.com
 Academia.edu
 Discoverlife.org

இலங்கை உயிரினங்கள்
அகணிய உயிரிகள்
பேட்டேலாபிசு சிகிரியெல்லா

பேட்டேலாபிசு சிகிரியெல்லா (Patellapis sigiriella) என்பது கேலிக்டிடே குடும்பத்தைச் சேர்ந்த பேட்டேலாபிசு பேரினத்தில் உள்ள தேனீ சிற்றினமாகும். இது இலங்கையில் மட்டுமே காணப்படும் அகணிய உயிரி. மாத்தளை மாவட்டத்தின் சிகிரியா பகுதியிலிருந்து முதன்முதலில் இந்தச் சிற்றினம் கண்டுபிடிக்கப்பட்டது.

வெளி இணைப்புகள் 
 Atlashymenoptera.net
 Beesind.com
 Academia.edu
 Atlashymenoptera.net

இலங்கை உயிரினங்கள்
அகணிய உயிரிகள்
யுரேனியம் டெட்ராபுளோரைடு

யுரேனியம் டெட்ராபுளோரைடு (Uranium tetrafluoride) என்பது UF4 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். சிறிய நீராவி அழுத்தமும் தண்ணீரில் குறைந்த கரைதிறனும் கொண்ட ஒரு பச்சை நிற திண்மப் பொருளாகும். யுரேனியம் அதன் நான்கு இணைதிடன் (யுரேனசு) நிலையில் பல்வேறு தொழில்நுட்ப செயல்முறைகளில் முக்கியமானதாக உள்ளது. யுரேனியம் சுத்திகரிப்புத் தொழிலில் இது பச்சை உப்பு என்று அழைக்கப்படுகிறது.

தயாரிப்பு
யுரேனியம் ஈராக்சைடுடன் ஐதரசன் புளோரைடுடன் சேர்ந்து வினைபுரியச் செயவதால் யுரேனியம் டெட்ராபுளோரைடு உருவாகிறது, யுரேனியம் ஈராக்சைடு சுரங்க நடவடிக்கைகளில் இருந்து பெறப்படுகிறது. ஆண்டுக்கு சுமார் 60,000 டன்கள் யுரேனியம் ஈராக்சைடு இவ்வாறு தயாரிக்கப்படுகிறது.  ஒரு பொதுவான அசுத்தமாக UO2F2 காணப்படுகிறது. UF4 நீராற்பகுப்புக்கும் எளிதில் பாதிக்கப்படுகிறது.

செங்குத்து குழாய் வகை உலையில் ஐதரசன் வாயுவுடன் UF6 வினைபுரிவதால் UF4 உருவாகிறது. UF4 யுரேனியம் ஆக்சைடுகளைக் காட்டிலும் குறைவான நிலைப்புத்தன்மை கொண்டது. சுற்றுப்புற வெப்பநிலையில் ஈரப்பதத்துடன் மெதுவாக வினைபுரிந்து, UO2 மற்றும் HF சேர்மத்தை உருவாக்குகிறது. ஐதரசன் புளோரைடு மிகவும் அரிக்கும் பண்பையும்  நச்சுத்தன்மையும் கொண்டதாகும். இது நீண்ட கால அகற்றலுக்கு குறைந்த அளவே சாதகமாக உள்ளது. UF4 இன் மொத்த அடர்த்தி உற்பத்தி செயல்முறை மற்றும் தொடக்க யுரேனியம் சேர்மங்களின் பண்புகளைப் பொறுத்து சுமார் 2.0 கி/செ.மீ3 முதல் 4.5 கி/செ.மீ3 வரை மாறுபடும்.

அணு உலையின் ஓர் உருகிய உப்பு உலை வடிவமைப்பில் அங்கு பயன்படுத்தும் திரவம் உருகிய உப்பாக இருக்கும், UF4 சேர்மத்தை மையப் பொருளாகப் பயன்படுத்தும். ஓரிடத்தான் பிரிப்பு இல்லாத தனிமங்களின் பயன், சிறந்த நியூட்ரான் பொருளாதாரம் மற்றும் மிதமான செயல்திறன், குறைந்த நீராவி அழுத்தம் மற்றும் சிறந்த இரசாயன நிலைத்தன்மை ஆகிய காரணங்களால் UF4 பொதுவாக மற்ற உப்புகளுக்கு மேல் தேர்ந்தெடுக்கப்படுகிறது.

வினைகள்
யுரேனியம் டெட்ராபுளோரைடு புளோரினுடன் மேலும் வினைபுரிகிறது.  முதலில் யுரேனியம் ஐம்புளோரைடும் பின்னர் யுரேனியம் அறுபுளோரைடும் உருவாகின்றன. 

2UF4  +  F2  →  2UF5
2UF5  +  F2  →  2UF6

UF4 சேற்மத்தை மக்னீசியம் உலோகத்துடன் சேர்த்து வினைபுரியச் செய்தால் குறைப்பு வினை நிகழ்ந்து iயுரேனியம் உருவாகிறது:
UF4  +  2Mg  →  U  + 2MgF2

அறை வெப்பநிலையில்  UF5 சேர்மமாக ஆக்சிசனேற்றம் அடைகிறது. பின்னர் 100 பாகை செல்சியசு வெப்பநிலையில் அறுபுளோரைடாக மாறுகிறது.

கட்டமைப்பு
பெரும்பாலான உலோக புளோரைடுகளைப் போலவே, UF4 சேர்மமும் ஓர் அடர்த்தியான மிகவும் குறுக்கு இணைப்புள்ள கனிம பலபடியாகும். எக்சு கதிர்  படிகவியல் சோதனைகள் மூலம் நிறுவப்பட்டபடி, U மையங்கள் சதுர எதிர்ப்பட்டக ஒருங்கிணைப்பு கோளங்களுடன் எட்டு-ஒருங்கிணைப்புகளை கொண்டுள்ளது. புளோரைடு மையங்கள் இரட்டிப்பு பாலமாக பிணைந்துள்ளன.

பாதுகாப்பு
அனைத்து யுரேனியம் உப்புகளைப் போலவே, UF4 சேர்மமும் நச்சுத்தன்மையுடையது.  உள்ளிழுத்தல், உட்கொள்ளுதல் மற்றும் தோல் தொடர்பு மூலம் இவ்வுப்பு தீங்கு விளைவிக்கும்.

மேலும் காண்க
பிரசியோடைமியம்(IV) புளோரைடு

மேற்கோள்கள்

வெளி இணைப்புகள்
 

யுரேனியம் சேர்மங்கள்
புளோரைடுகள்
அணுக்கருப் பொருட்கள்
ஆக்டினைடு ஆலைடுகள்
சுங்கை சிப்புட் மக்களவைத் தொகுதி

சுங்கை சிப்புட் மக்களவைத் தொகுதி (மலாய்: Kawasan Persekutuan Sungai Siput; ஆங்கிலம்: Sungai Siput Federal Constituency; சீனம்: 和丰国会议席) என்பது மலேசியா, பேராக், கோலாகங்சார் மாவட்டத்தில் (Kuala Kangsar District) அமைந்துள்ள ஒரு மக்களவைத் தொகுதி (P062) ஆகும்.

சுங்கை சிப்புட் மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1959-ஆம் ஆண்டில் இருந்து சுங்கை சிப்புட் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

சுங்கை சிப்புட்
சுங்கை சிப்புட் நகரம் பேராக் மாநிலத்தில் கோலாகங்சார் மாவட்டத்தில் உள்ள நகரம். இந்த நகரத்திற்கு மிக அருகிலுள்ள நகரம் கோலாகங்சார் ஆகும். இதற்கு ’சங்கு நதி’ எனும் அழகிய தமிழ்ப் பெயரும் உண்டு. 

இந்த நகரம் ஒரு வரலாற்றுச் சிறப்பு மிக்க நகரமாகும். மலேசிய இந்தியத் தலைவர்களில் சிலரின் அரசியல் வாழ்க்கையை உறுதி செய்த நகரம் என்றும் இதற்கு ஓர் அடைமொழி உண்டு. மலேசியா விடுதலை பெற்றதில் இருந்து இந்தத் தொகுதி இந்தியர்களின் அரசியல் கோட்டையாக இருந்து வருகிறது.

வரலாற்றுத் தலைவர்கள்

மலேசிய அரசியலில் முக்கியமான தலைவர்கள் சிலரை உருவாக்கிக் கொடுத்த பெருமை இந்த சுங்கை சிப்புட் நகரத்தைச் சாரும். அமரர் துன் சம்பந்தன், துன் சாமிவேலு, டாக்டர் ஜெயகுமார் தேவராஜ், துன் லியோங் இயூ கோ, தோக் பாங்கு அமீட் போன்றவர்கள் இந்த நகரில் இருந்து தான் தேசிய அளவில் பிரபலம் அடைந்தனர். 

துன் வீ. தி. சம்பந்தன் அவர்கள் சுங்கை சிப்புட்டில் பிறந்து வளர்ந்தவர். இவர் ம.இ.கா எனும் மலேசிய இந்திய காங்கிரசின் 5-ஆவது தலைவர். இவர் மலேசிய அரசாங்கத்தில் பல அமைச்சுகளில் அமைச்சர் பதவியை வகித்துள்ளார். மலாயாவில் முதன்முதலில் நடைபெற்ற பொதுத் தேர்தலில் துன் வீ.தி.சம்பந்தன் பேராக் மாநிலத்தின் கிந்தா தொகுதியில் போட்டியிட்டு வெற்றி பெற்றார்.

இலண்டன் உடன்படிக்கை

மலேசிய விடுதலை பெற, நாட்டின் மூன்று முதன்மைத் தலைவர்கள் இலண்டனுக்குச் சென்று விடுதலை உடன்படிக்கையில் (Merdeka Agreement) கையெழுத்திட்டனர். அந்த மூவரில் இந்தியர்களின் தலைவராக துன் சம்பந்தன் கையெழுத்திட்டார். இது மலேசிய வரலாற்றில் பொன் எழுத்துகளால் பொறிக்கப் பட வேண்டிய ஒரு நிகழ்ச்சி ஆகும்.

1960-ஆம் ஆண்டுகளில், மலேசிய இந்தியர்களை ஒன்றுபடுத்தி அவர்களிடம் இருந்து ஒவ்வொரு மாதமும் பத்து வெள்ளி சேகரித்தார். அந்த முதலீட்டைக் கொண்டு தேசிய நில நிதி கூட்டுறவு சங்கத்தைத் தோற்றுவித்தார். தற்போது இந்தச் சங்கம் ஆசியாவிலேயே தலைசிறந்த கூட்டுறவுச் சங்கங்களில் ஒன்றாக விளங்கி வருகின்றது.

சுங்கை சிப்புட் மக்களவைத் தொகுதி

சுங்கை சிப்புட் மக்களவைத் தேர்தல் முடிவுகள் 2022

சுங்கை சிப்புட் மக்களவை வேட்பாளர் விவரங்கள்

மேற்கோள்கள்

மேலும் காண்க 
 சுங்கை சிப்புட்
 சிம்மோர்
 கோலாகங்சார்
 தஞ்சோங் ரம்புத்தான்
 தைப்பிங்
 பாடாங் ரெங்காஸ்
 கிந்தா பள்ளத்தாக்கு

வெளி இணைப்புகள்

பேராக் நாடாளுமன்றத் தொகுதிகள்
செருமன் தேனீ வளர்ப்பாளர்கள் சங்கம்

செருமன் தேனீ வளர்ப்பாளர்கள் சங்கம், (German Beekeepers Association; இடச்சு: "Deutscher Imkerbund"-"டச்சர் இம்கர்பண்ட்") என்பது செருமனி வாட்ச்பெர்க் தளமாகக் கொண்ட செருமன் தேனிவளர்ப்பவர்களின் தலைமை அமைப்பாகும். இது 1907ஆம் ஆண்டில் தேனீ வளர்ப்பை ஊக்குவிப்பதற்கும், செருமன் தேன் என்ற வர்த்தக முத்திரையின் கீழ் உள்ளூர் தேனை சந்தைப்படுத்துவதற்கும் நிறுவப்பட்டது.

மேற்கோள்கள்

வெளி இணைப்புகள் 

 
 Professional Beekeeping

செருமனி
தேனீக்கள்
தேனீ வளர்ப்பு, தேனீச்சிகிச்சைக்கான பசுகிர் அறிவியல் ஆராய்ச்சி மையம்

தேனீ வளர்ப்பு, தேனீச்சிகிச்சைக்கான பசுகிர் அறிவியல் ஆராய்ச்சி மையம் (Bashkir Scientific Research Center for Beekeeping and Apitherapy) என்பது உருசியாவில் பசுகோர்டோசுதான் குடியரசின் உபாவை தளமாகக் கொண்ட ஒரு பசுகிரியன் மாநில முதன்மையான ஆராய்ச்சி நிறுவனமாகும். இது தேனீ வளர்ப்பில் மற்றும் தேனீச்சிகிச்சையில் நிபுணத்துவம் பெற்றது. இந்த நிறுவனம் 1998ஆம் ஆண்டில் அமீர் இசோம்குலோவ் என்பவரால் நிறுவப்பட்டது. இந்த மையத்தில் 200 வகையான மருத்துவ மற்றும் தடுப்பு, ஊட்டச்சத்துப் பொருட்கள் மற்றும் அழகுசாதன பொருட்கள் உற்பத்தி செய்யப்பட்டுப் பிற நாடுகளுக்கு ஏற்றுமதி செய்யப்படுகின்றன.

இந்த மையம் உயர்தர மற்றும் சுற்றுச்சூழல் ரீதியாகப் பாதுகாப்பான பசுகிரியன் தேன் தயாரிக்கும் ஒரு பெரிய நிறுவனமாகும். இந்த மையம் மட்டுமே "பசுகிர் தேன்" உற்பத்தி உரிமைப் பெற்ற ஒரே நிறுவனம் ஆகும்.

2005 முதல் இந்த மையம் அமெரிக்கா மற்றும் மேற்கு ஐரோப்பாவிற்குத் தேனை ஏற்றுமதி செய்து வருகிறது. இந்த மையம் ஆசியாவிற்கும் தேனை ஏற்றுமதி செய்கிறது.

மேற்கோள்கள்

வெளி இணைப்புகள் 
  
 “BASHSPIRT” and Bashkir scientific-research institute for bee-keeping and apitherapy will present Bashkiria at “Green Week” in Berlin (19 January 2012)

தேனீக்கள்
தேனீ வளர்ப்போர் பன்னாட்டுக் கூட்டமைப்பு

ஏப்பிமாண்டியா அல்லது தேனீ வளர்ப்போர் பன்னாட்டுக் கூட்டமைப்பு (Apimondia or International Federation of Beekeepers' Associations) அனைத்து நாடுகளிலும் அறிவியல், சுற்றுச்சூழல், சமூக மற்றும் பொருளாதார தேனீ வளர்ப்பு வளர்ச்சியையும், தேனீ வளர்ப்போர் சங்கங்கள், அறிவியல் அமைப்புகள் மற்றும் உலகளவில் தேனீ வளர்ப்பில் ஈடுபட்டுள்ள தனிநபர்களின் ஒத்துழைப்பையும் ஊக்குவிக்கும் அமைப்பாகும். ஏபிமோண்டியா என்ற பெயர் இரண்டு சொற்களிலிருந்து உருவான ஒரு கூட்டுச் சொல்லாகும். ஏபி, தேனீக்களைக் குறிக்கும் சொல்லாகவும் மோண்டியா, உலகத்தைக் குறிக்கும் சொல்லாகும்.

இக்கூட்டமைப்பு ஏபியாக்டா என்ற ஆய்விதழை வெளியிடுகிறது. 2003 மற்றும் 2004 ஆண்டு வெளிவந்த ஆய்விதழ்கள் இணையத்தில் இலவசமாகக் கிடைக்கின்றன.

1897 முதல், ஒவ்வொரு ஆண்டும் ஏபிமோண்டியா தேனீ வளர்ப்பவர்களின் மாநாடுகளை பல்வேறு நாடுகளில் ஏற்பாடு செய்கிறது.

தேனீ வளர்ப்பு பற்றிய அறிவியல் புரிதலை மேம்படுத்துவதற்கும், தகவல் பரிமாற்றத்தை எளிதாக்குவதற்கும் ஏபிமோண்டியா ஏழு அறிவியல் ஆணையங்களையும் ஐந்து பிராந்திய ஆணையங்களையும் பராமரிக்கிறது.

அறிவியல் ஆணையங்கள் பின்வருவனவற்றை உள்ளடக்கியது.

 தேனீ வளர்ப்பு பொருளாதாரம்
 தேனீ ஆரோக்கியம்
 தேனீ உயிரியல்
 மகரந்தச் சேர்க்கை மற்றும் தேனீ தாவரங்கள்
 தேனீ வளர்ப்பு தொழில்நுட்பம் மற்றும் தரம்
 தேனீச்சிகிச்சை
 கிராமப்புற மேம்பாட்டுக்கான தேனீ வளர்ப்பு

மாநாடுகளின் பட்டியல்

மேற்கோள்கள்

வெளி இணைப்புகள் 
 APIMONDIA Home page

தேனீக்கள்
தாரனோவ் பலகை

தாரனோவ் பலகை (Taranov board) என்பது தேனீ வளர்ப்பு பெட்டியில் உள்ள ஓர் அமைப்பாகும். இப்பலகை தேனீகூட்டமைப்பிலிருந்து விலகிச் செல்லும் தேனீக்களை இராணி தேனீயிடமிருந்து பிரிக்கும் ஓர் அமைப்பாகும். தரனோவ் பலகையான இதன் கண்டுபிடிப்பாளரான ஜி. எப். தரனோவ் என்ற உருசிய தேனீ வளர்ப்பவரின் நினைவாக பெயரிடப்பட்டது.

மேற்கோள்கள் 

தேனீக்கள்
கேசவன் சுப்ரமணியம்

கேசவன் சுப்ரமணியம் (ஆங்கிலம்; மலாய்: Kesavan Subramaniam) என்பவர் மே 2018 முதல் சுங்கை சிப்புட் மக்களவைத் தொகுதியின் மக்களவை உறுப்பினராகவும்; மார்ச் 2008 முதல் மே 2018 வரை பேராக் மாநில சட்டமன்றத்தின் ஊத்தான் மெலிந்தாங் தொகுதியின் சட்டமன்ற உறுப்பினராகவும் (MLA) பணியாற்றிய மலேசிய அரசியல்வாதி ஆவார்.

பாக்காத்தான் அரப்பான் (PH) கூட்டணியின் ஓர் உறுப்புக் கட்சியான மக்கள் நீதிக் கட்சியின் (PKR) உறுப்பினரும் ஆவார்.

மேலும் காண்க
 சுங்கை சிப்புட்
 சுங்கை சிப்புட் மக்களவைத் தொகுதி
 ஊத்தான் மெலிந்தாங்
 பேராக் மாநில சட்டமன்றம்

மேற்கோள்கள்

வெளி இணைப்புகள்

மலேசிய மக்களவை உறுப்பினர்கள்
மலேசியத் தமிழ் அரசியல்வாதிகள்
மலேசிய இந்திய நாடாளுமன்ற உறுப்பினர்கள்
சௌமியா அன்புமணி

சௌமியா அன்புமணி (Sowmiya Anbumani) ஒரு தமிழக அரசியல்வாதியும், சுற்றுச்சூழல் செயல்பாட்டாளரும் ஆவார். இவரின் கணவர் மருத்துவர் அன்புமணி ராமதாஸ் பாட்டாளி மக்கள் கட்சியின் தலைவர் ஆவார். இவர் மக்கள் தொலைக்காட்சியின் நிர்வாக இயக்குநராகவும், பசுமைத் தாயகம் அமைப்பின் தலைவராகவும் உள்ளார். 2024 இந்திய மக்களவைப் பொது தேர்தலில் தேசிய ஜனநாயகக் கூட்டணியின் வேட்பாளராக தர்மபுரி தொகுதியில் போட்டியிட்டார்.

குடும்பம் 
இவர் காங்கிரசின் முன்னாள் தலைவரான எம். கிருஷ்ணசாமியின் மகளும், எம். கே. விஷ்ணு பிரசாத்தின் தங்கையும் ஆவார்

கல்வி
சௌமியா சென்னையில் உள்ள ஸ்டெல்லா மேரிக் கல்லூரியில் இளங்கலையும், முதுகலைப் பட்டமும் பெற்றார். இவர் மதுரை காமராஜர் பல்கலைக்கழகத்தில் சமூகவியலில் முனைவர் பட்டம் பெற்றுள்ளார்.

மேற்கோள்கள் 

பாட்டாளி மக்கள் கட்சி அரசியல்வாதிகள்
வாழும் நபர்கள்
கே. கிருஷ்ணன் வாரியர்

கே. கிருஷ்ணன் வாரியர் (K. Krishnan Warrier) என்பவர் கேரள மாநிலம் திருச்சூர் நகரத்தைச் சேர்ந்த இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் இந்தியப் பொதுவுடைமைக் கட்சியினைச் சார்ந்த அரசியல்வாதி ஆவார். வாரியர்1957 மற்றும் 1962ஆம் ஆண்டுகளில் நடைபெற்ற இந்தியப் பொதுத் தேர்தலில் கேரளாவின் திருச்சூர் மக்களவைத் தொகுதியின் நாடாளுமன்ற உறுப்பினராக இருந்தார்.

மேற்கோள்கள் 

3வது மக்களவை உறுப்பினர்கள்
2ஆவது மக்களவை உறுப்பினர்கள்
கேரள அரசியல்வாதிகள்
பிசு(2-குளோரோயெத்தில்)செலீனைடு

பிசு(2-குளோரோயெத்தில்)செலீனைடு (Bis(2-chloroethyl)selenide) என்பது Se(CH2CH2Cl)2 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். கரிமசெலீனியம் சேர்மமாகக் கருதப்படும் இது செலீனியத்தின் ஓர் ஆலோ ஆல்க்கைல் வழிபெறுதியாகும். வேதிப்போரில்  பயன்படுத்தப்படும் கந்தகக் கடுகான பிசு(2-குளோரோயெத்தில்)சல்பைடு சேர்மத்தின் ஒப்புமையாகவும் பிசு(2-குளோரோயெத்தில்)செலீனைடு திகழ்கிறது. சாத்தியமான ஆல்கைலேற்றும் முகவரால இருந்தாலும் வேதிச் சிகிச்சையில் பயன்படுத்தப்படும் வேதிப்பொருளாக இருந்தாலும்  இது  வேதிப்போரில் ஒரு வேதிப்போர் முகவராகப் பயன்படுத்தப்படுவதில்லை. செலீனியம் கடுகு என்ற பெயராலும் இது அழைக்கப்படுகிறது.

மேலும் காண்க 
ஈரெத்தில் செலீனைடு

மேற்கோள்கள்

ஆல்க்கைலேற்றும் முகவர்கள்
குளோரோயெத்தில் சேர்மங்கள்
கரிமச் சேர்மங்கள்
பதினெட்டாவது மக்களவை உறுப்பினர்கள்

பதினெட்டாவது மக்களவை உறுப்பினர்கள் (List of members of the 18th Lok Sabha) என்பது இந்திய நாடாளுமன்றத்தின் கீழவையான மக்களவைக்கு இந்திய மாநிலங்கள் மற்றும் ஒன்றிய பிரதேசங்களில் ஏப்ரல்-சூன் 2024ஆம் ஆண்டு நடைபெற்ற தேர்தல்கள் மூலம் தேர்ந்தெடுக்கப்பட்ட உறுப்பினர்களின் பட்டியல் ஆகும்.

அசாம் 

 9
 1
 1

 3

அந்தமான் நிக்கோபார் தீவுகள் 

  (1)

அரியானா 

 5

 5

அருணாச்சலப் பிரதேசம் 

 (2)

ஆந்திரப் பிரதேசம்

(16)
(3)
(2)

(4)

இமாச்சலப் பிரதேசம் 
 (4)

இராசத்தான் 
 14
 8
 1
 1
 1

இலடாக்கு 
 1

இலட்சத்தீவு 
 1

உத்தராகண்டம்
 5

உத்தரப்பிரதேசம்

ஒடிசா 
 (20) 
 (1)

கருநாடகம் 
 17
 2
 9

குசராத்து 
 (25)
 (1)

கேரளம் 

 13
 2
 1
 1
 1
 1
 1

கோவா 
 (1)
 (1)

சண்டிகர் 
 1

சத்தீசுகர் 
 (10)
 (1)

சம்மு காசுமீர் 
 (2)
 (1)
 (2)

சார்க்கண்டு 
 8
 3
 2
 1

சிக்கிம் 
 1

தமிழ்நாடு 

 39
 22
 9
 2
 2
 2
 1

தாத்ரா மற்றும் நாகர் ஹவேலி மற்றும் டாமன் மற்றும் டியு 
 (1)
 (1)

தில்லி 
 (7)

தெலங்காணா 

 8
 8
 1

நாகாலாந்து 
 1

பீகார் 
 12
 12
 5
 1
 4
 4
 2

புதுச்சேரி 
 1

மகாராட்டிரம் 
 14
 9
 8
 9
 7
 1

மணிப்பூர் 
 2

மத்தியப் பிரதேசம் 
 (29)

மிசோரம் 
  1

மேகாலயா 
'  1
'  1

மேற்கு வங்கம் 

 30
 29
 1
 2
 12
 12

மேலும் காண்க 

 மாநிலங்களவையின் தற்போதைய உறுப்பினர்களின் பட்டியல், மேல் சபை இந்திய நாடாளுமன்றம்
 மக்களவை தொகுதிகளின் பட்டியல்
 நாடாளுமன்ற உறுப்பினர், மக்களவை
 16வது மக்களவை உறுப்பினர்களின் பட்டியல்

மேற்கோள்கள்

பதினெட்டாவது மக்களவை
தம்புன் மக்களவைத் தொகுதி

தம்புன் மக்களவைத் தொகுதி (மலாய்: Kawasan Persekutuan Tambun; ஆங்கிலம்: Tambun Federal Constituency; சீனம்: 和丰国会议席) என்பது மலேசியா, பேராக், கிந்தா மாவட்டத்தில் (Kinta District) அமைந்துள்ள ஒரு மக்களவைத் தொகுதி (P063) ஆகும்.

தம்புன் மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து தம்புன் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

தம்புன்

தம்புன் நகரம் பேராக் மாநிலத்தில் கிந்தா மாவட்டத்தில் உள்ள நகரம். ஈப்போவில் இருந்து 5 கி.மீ. தொலைவிலும் கோலாலம்பூர் தலைநகரிலிருந்து 200 கி.மீ தொலைவிலும் உள்ளது. 1990-ஆம் ஆண்டு தம்புன் புது நகரம் உருவாக்கப் பட்டது. 

தம்புன் எனும் மலாய்ச் சொல் பம்ப்ளிமாஸ் பழத்தைக் குறிக்கும். இங்கு அதிகமாகச் சீனர்கள் வாழ்கிறார்கள். இவர்கள் ஒரு நூற்றாண்டு காலமாகப் பம்ப்ளிமாஸ் பழங்களை உற்பத்தி செய்து வருகின்றனர்.

தம்புன் குகை ஓவியங்கள்

தம்புன் பகுதியைச் சுற்றிலும் நிறைய சுண்ணக்கல் மலைகள் உள்ளன. இங்குள்ள மண் கறுப்பாகவும் இரும்பு வளம் கொண்டதாகவும் இருக்கின்றது. கிராமப் புறங்களில் நிறைய சுண்ணாம்புக் குன்றுகளையும் காண முடியும். இவை அழகும் இயற்கையான வனப்பும் வாய்ந்தவை. இங்கு பென்சில் வடிவத்தில் ஓர் அழகிய சுண்ணாம்புக் குன்று உள்ளது. அதைக் காண பார்வையாளர்கள் வெளிநாடுகளில் இருந்து வருகின்றனர்.

இங்குள்ள தம்புன் குகையில் 2000 ஆண்டுகளுக்கு முன்னால் ஆதி குகைவாசிகள் வரைந்த ஓவியங்கள் உள்ளன. இதே போல ஓவியங்கள் லெங்கோங்கிலும் கண்டுபிடிக்கப் பட்டன. பொது மக்கள் பார்வைக்கு தம்புன் குகை ஓவியங்கள் குகை இன்னும் திறந்து விடப் படவில்லை. இருப்பினும், வரலாற்று ஆய்வாளர்கள் அரசு அனுமதியுடன் ஆய்வு செய்ய அனுமதிக்கப் படுகின்றனர்.

தம்புன் மக்களவைத் தொகுதி

தம்புன் மக்களவைத் தேர்தல் முடிவுகள் 2022

தம்புன் மக்களவை வேட்பாளர் விவரங்கள்

மேற்கோள்கள்

மேலும் காண்க 
 தம்புன்
 சிம்மோர்
 கோலாகங்சார்
 தஞ்சோங் ரம்புத்தான்
 ஈப்போ

வெளி இணைப்புகள்

பேராக் நாடாளுமன்றத் தொகுதிகள்
ச. முரசொலி

ச. முரசொலி (Murasoli S) என்பவர் இந்திய அரசியல்வாதியும் தமிழ்நாட்டைச் சார்ந்த இந்திய நாடாளுமன்ற உறுப்பினரும் ஆவார். இவர் திராவிட முன்னேற்றக் கழகத்தினைச் சார்ந்தவர்.

இளமை
முரசொலி தஞ்சாவூர் மாவட்டம் தென்னன்குடியில் பிறந்தவர். இவரது தந்தை கே. சண்முகசுந்தரம், தாய் தர்மசம்வர்த்தினி ஆவர். சண்முகசுந்தரம் 1971ஆம் ஆண்டு தென்னங்குடி ஊராட்சி மன்றத் தலைவராக பணியாற்றியுள்ளார். முரசொலி தஞ்சாவூர் மன்னர் சரபோஜி அரசுக் கல்லூரியில் இளம் அறிவியல் (வேதியியல்) பட்டம் பெற்றுள்ளார். முரசொலி பெங்களூரில் உள்ள டாக்டர் இராம் மனோகர் சட்டக் கல்லூரியில் இளங்கலைச் சட்டப் படிப்பினையும் முடித்துள்ளார்.

அரசியல்
தஞ்சாவூர் திமுக வடக்கு ஒன்றிய செயலாளராகக் கட்சிப் பணியாற்றிய முரசொலி 2024ஆம் ஆண்டு மே மாதம் நடைபெற்ற இந்திய நாடாளுமன்ற பொதுத்தேர்தலில் தஞ்சாவூர் மக்களவைத் தொகுதியில் போட்டியிட்டு 502245 வாக்குகள் பெற்று வெற்றிபெற்று இந்திய நாடாளுமன்றத்தின் மக்களவைக்கு உறுப்பினராகத் தேர்ந்தெடுக்கப்பட்டுள்ளார்.

தேர்தல் செயல்பாடு

பாராளுமன்றத் தேர்தல்

மேலும் காண்க
 தஞ்சாவூர் மக்களவைத் தொகுதி
 மன்னர் சரபோஜி அரசுக் கல்லூரி

மேற்கோள்கள்

திராவிட முன்னேற்றக் கழக அரசியல்வாதிகள்
தஞ்சாவூர் மாவட்ட நபர்கள்
தமிழ்நாட்டைச் சேர்ந்த மக்களவை உறுப்பினர்கள்
18ஆவது மக்களவை உறுப்பினர்கள்
1985 காரைதீவு தமிழர் படுகொலைகள்

1985 கரைத்தீவில் தமிழ் எதிர்ப்பு படுகொலை (1985 anti-Tamil pogrom in Karaitivu) என்பது அம்பாறை மாவட்டம் கரைதீவில்  உள்ள தமிழ் மக்கள் மீது இலங்கை பாதுகாப்புப் படையினரின் உதவியுடன் இலங்கை முசுலீம் கும்பல்களால் நிகழ்த்தபட்ட ஒழுங்கமைக்கப்பட்ட வன்முறையைக் குறிக்கிறது.

1985 ஏப்ரலில், இலங்கை சனாதிபதி ஜே. ஆர். ஜயவர்தன காரைதீவு (அம்பாறை) கிராமத்தில் உள்ள தமிழர்களைத் தாக்குவதற்காக எம். எச். மொகம்மதை தனது ஆதரவாளர்களுடன் அனுப்பினார். பாதுகாப்புப் படையினரின் ஆதரவுடன் 3000 இலங்கை முசுலிம் இளைஞர்களைக் கொண்ட கும்பல் பல தமிழர்களைக் கொன்றது, பல பெண்களைக் கற்பழித்தது,  தமிழர்களின் 2000 இக்கும் மேற்பட்ட வீடுகளை எரித்தது, 15,000 தமிழர்களை வீடற்றவர்களாக ஆக்கியது. கடைகளும் சூறையாடப்பட்டன. மேலும் பத்தினி கோயில் உட்பட பல இந்து கோயில்கள் அழிக்கப்பட்டன, அங்கு சிலைகள் உடைக்கப்பட்டன.

முசுலீம் பத்திரிகையாளர் காத்ரி இஸ்மாயில் கூற்றின்படி, ஏப்ரல் 12 முதல் ஏப்ரல் 14 வரை நடந்த வன்முறையின் போது 11 பேர் கொல்லப்பட்டனர் மற்றும் 40 பேர் மருத்துவமனையில் அனுமதிக்கப்பட்டனர். அவர் ஒரு மாதத்திற்கு முன்னர் அந்தப் பகுதிக்கு விஜயம் செய்திருந்தார், மேலும் இதுபோன்ற வன்முறைகளில் ஈடுபடுவதற்கு முசுலிம்களுக்கு போதுமான அளவு அச்சுறுத்தல் இருப்பதாக உணர்ந்ததற்கான எந்த ஆதாரமும் இல்லை, இது அவர்களுக்கு பாதுகாப்பின்மையை மட்டுமே ஏற்படுத்தும். எவ்வாறாயினும், வன்முறைக்கு முந்தைய மாதங்களில் தமிழ் போராளிக் குழுக்கள் முசுலிம்களிடம் ஆக்ரோசமாக நடந்து கொண்டதாக மற்றவர்கள் குற்றம் சாட்டினர். 1984 ஆம் ஆண்டு முதல் கிழக்கு மாகாணத்தில் போராளிகள் முசுலிம்களிடம் கப்பம் பெறுதல் மற்றும் கடத்துதல் போன்றவற்றில் ஈடுபட்டனர். வடக்கில் தமிழர்களிடமிருந்து போராளிகள்  பணத்தைப் பெற்றதை இது ஒத்ததாக இருந்தாலும், கிழக்கு முசுலிம்கள் இந்த நடவடிக்கைகளை மிகவும் வெளிப்படையாக எதிர்த்தனர்.  இது முசுலிம்களை தமிழர்களுக்கு எதிராக தூண்டுவதற்கான ஒரு வாய்ப்பாக அரசாங்கம் பயன்படுத்திக்கொண்டது.

1985 ஏப்ரல் 12 இல் முஸ்லிம் அமைச்சர் ஏ. எல். ஏ. மஜீத் ஒரு வெளிப்புற சக்தி தாக்குதல்களை தூண்டியதாக குற்றம் சாட்டினார்:

அதேபோல், அமைச்சர் சௌமியமூர்த்தி தொண்டமான் “கொழும்பில் இருந்து கிழக்கு மாகாணத்துக்கு குண்டர்களை ஏற்றிக்கொண்டு 7 லொறிகளும், 2 ஜீப் வண்டிகளும் பிரச்சினைகளை ஏற்படுத்துவதற்காக சென்றுள்ளன” என நாடாளுமன்றத்தில் தெரிவித்தார்.

1985 ஆம் ஆண்டு ஏப்ரல் மாதம் 17 ஆம் நாள், அப்பகுதியில் மேலும் 27 தமிழ் பொதுமக்கள் இலங்கை சிறப்பு அதிரடிப்படையால் படுகொலை செய்யப்பட்டனர்.

மேலும் காண்க 

 பொது மக்கள் மீதான இலங்கை அரசுப் படைகளின் தாக்குதல்களின் பட்டியல்
 கல்முனைப் படுகொலைகள்

குறிப்புகள்

மேற்கோள்கள் 

முதலாம் ஈழப்போரில் இலங்கை இராணுவத்தினரின் தாக்குதல்கள்
இலங்கையில் தமிழர்கள் படுகொலைகள்
இலங்கை இராணுவத்தினரின் படுகொலைகள்
1985 நிகழ்வுகள்
எம். ஆர். கிருஷ்ணா

எம். ஆர். கிருஷ்ணா (M. R. Krishna) என்பவர் (பிறப்பு 1924 திரிமல்கேரியில்-இறப்பு 12 மே 2004) இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். ஆந்திரப் பிரதேச மாநிலத்தினைச் சார்ந்த கிருஷ்ணா கரீம்நகர் மக்களவை தொகுதியிலிருந்து முதலாவது மக்களவையில் உறுப்பினராக இருந்தார். பின்னர் கரீம்நகர் மக்களவைத் தொகுதியிலிருந்து இரண்டாவது மக்களவை மீண்டும் தேர்ந்தெடுக்கப்பட்டார். 

பின்னர் இவர் பெடப்பள்ளியில் மக்களவை தொகுதியிலிருந்து 3ஆவது மற்றும் 4ஆவது மக்களவைக்குத் தேர்ந்தெடுக்கப்பட்டார். கிருஷ்ணா இந்திய நாடாளுமன்றத்தின் மாநிலங்களவை உறுப்பினராக 1972 முதல் 1982 வரை பணியாற்றியுள்ளார். இவர் பட்டியல் இனத்தவர் ஒருங்கிணைப்பின் உறுப்பினராக (பின்னாளில் இந்தியக் குடியரசுக் கட்சி) இருந்தார்.

மேற்கோள்கள் 

இறந்த ஆண்டு குறிப்பிடப்படவில்லை
1924 பிறப்புகள்
ஆந்திரப் பிரதேச அரசியல்வாதிகள்
4வது மக்களவை உறுப்பினர்கள்
3வது மக்களவை உறுப்பினர்கள்
2ஆவது மக்களவை உறுப்பினர்கள்
1ஆவது மக்களவை உறுப்பினர்கள்
மாநிலங்களவை உறுப்பினர்கள்
2004 இறப்புகள்
தங்கம்(III) ஐதராக்சைடு

தங்கம்(III) ஐதராக்சைடு (Gold(III) hydroxide) என்பது Au(OH)3 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். தங்கம் ஐதராக்சைடு, தங்கம் மூவைதராக்சைடு, தங்கம் டிரையைதராக்சைடு என்ற பெயர்களாலும் இது அழிக்கப்படுகிறது. தங்கத்தின் ஐதராக்சைடான இச்சேர்மம் ஆரிக் அமிலமாகவும் (H3AuO3) பார்க்கப்படுகிறது. 140 பாகை செல்சியசு வெப்பநிலைக்கு மேலான வெப்பநிலையில் தங்கம்(III) ஐதராக்சைடு நீர்நீக்கமடைந்து தங்கம்(III) ஆக்சைடு உருவாகிறது. ஆரிக் அமிலத்தின் மூலம் தயாரிக்கப்படும் உப்புகள் ஆரேட்டுகள் எனப்படுகின்றன. 

ஈரப்பதம் மற்றும் நேர்மறை மின் ஆற்றலுக்கு உட்பட்ட தங்க உலோகமயமாக்கலின் மின்வேதியியல் அரிப்பில் தங்கம் ஐதராக்சைடு உருவாகும். நுண் மின்னணுவியல் அரிப்பு தோல்வி முறைகளில் இதுவும் ஒன்றாகும். தங்க உலோகமயமாக்கலில் இருந்து மிகப்பெரிய அளவில் ஐதராக்சைடு தயாரிக்கப்படுகிறது. அடுக்கு தடிமனாக வளர்ந்த பிறகு இது சிதறக்கூடும். மேலும் கடத்தும் துகள்கள் குறுகிய சுற்றுகள் அல்லது கசிவு பாதைகளை ஏற்படுத்தலாம். தங்க அடுக்கின் தடிமன் குறைவதால் அதன் மின் எதிர்ப்பின் அதிகரிப்புக்கும் வழிவகுக்கும். இது மின் தோல்விக்கும் வழிவகுக்கும்.

தயாரிப்பு 

குளோரோ ஆரிக் அமிலம் சோடியம் ஐதராக்சைடு போன்ற காரங்களுடன் வினைபுரிந்து தங்கம்(III) ஐதராக்சைடு உருவாகிறது:

HAuCl4 + 4NaOH → Au(OH)3 + 4NaCl + H2O

வினைகள்
தங்கம்(III) ஐதராக்சைடு அம்மோனியாவுடன் வினைபுரிந்து வெடிக்கும் கலவையான தங்கத்தை உருவாக்குகிறது.
தங்கம்(III) ஐதராக்சைடு காரத்துடன் வினைபுரிந்து (AuO2−) ஆரேட்டுகளை உருவாக்குகிறது.

மேற்கோள்கள்

தங்கம்(III) சேர்மங்கள்
ஐதராக்சைடுகள்
இராமானுஜன் கணித சங்கம்

இராமானுஜன் கணித சங்கம் (Ramanujan Mathematical Society) என்பது "அனைத்து மட்டங்களிலும் கணிதத்தை ஊக்குவிக்கும்" நோக்கத்துடன் உருவாக்கப்பட்ட நபர்களின் இந்திய அமைப்பாகும். இந்தச் சங்கம் 1985 ஆம் ஆண்டில் நிறுவப்பட்டு இந்தியாவின் தமிழ்நாட்டின் திருச்சிராப்பள்ளியில் பதிவு செய்யப்பட்டது. முதல் தலைவராக பேராசிரியர் ஜி. சங்கரநாராயணன், முதல் செயலாளராக பேராசிரியர் ஆர். பாலகிருஷ்ணன் மற்றும் முதல் கல்வி செயலாளராக பேராசிரியர் ஈ. சம்பத்குமார் ஆகியோர் நியமிக்கப்பட்டனர். புதிய கணித இதழின் தேவை ஆழமாக உணரப்பட்டது மற்றும் இதழைத் துவக்கி வளர்க்க ஒரு அமைப்பின் தேவை ஆகியவை சங்கம் உருவாவதற்கான தொடக்க உத்வேகமாக இருந்தது.

வெளியீடுகள் 
இராமானுஜன் கணிதவியல் சங்கத்தின் வெளியீடுகள் பின்வருமாறு:

 கணித செய்திமடல் மாணவர்கள், ஆராய்ச்சி அறிஞர்கள் மற்றும் ஆசிரியர்களின் தேவைகளைப் பூர்த்தி செய்யும் ஒரு இதழ். 1991ஆம் ஆண்டு பேராசிரியர் ஆர். பாலகிருஷ்ணன் தலைமை ஆசிரியராக இருந்தபோது இந்தச் செய்திமடல் தொடங்கப்பட்டது. தற்போது, சென்னை ஐஐடி-யின் பேராசிரியர் எஸ். பொண்ணுசாமி தலைமை ஆசிரியராக உள்ளார்.
 இராமானுஜன் கணிதச் சங்கத்தின் இதழ் 1986 ஆம் ஆண்டில் பேராசிரியர் கே. எஸ். பத்மநாபன் தலைமை ஆசிரியராக இந்த இதழ் தொடங்கப்பட்டது. ஆரம்பத்தில், இது ஒரு இரு ஆண்டிதழாக இருந்தது. இப்போது ஆண்டுக்கு நான்கு வெளியீடுகள் வெளியிடப்படுகின்றன. தற்போதைய தலைமை ஆசிரியர் அமெரிக்காவின் அட்லாண்டா எமோரி பல்கலைக்கழகத்தின் பேராசிரியர் ஆர். பரிமளா மற்றும் நிர்வாக ஆசிரியர் மைசூர் பல்கலைக்கழகத்தின் பேராசிரியர் இ. சம்பத்குமார் ஆவர்.
 சிறிய கணிதப் பொக்கிஷங்கள் இது கணிதத்தில் தேர்ந்த வாசகர்களுக்கும், மீத்திறன் மாணவர்களுக்கும் உரையாற்றும் புத்தகங்களின் தொடராகக் கருதப்படுகிறது. இந்தத் தொடரின் கீழ் இதுவரை ஒரே ஒரு புத்தகம் மட்டுமே வெளியிடப்பட்டுள்ளது. டாக்டர் ஷிலேஷ் ஏ ஷிராலியின் "அட்வென்ச்சர்ஸ் இன் இடரேஷன்".
 கணிதத்தில் ஆர். எம். எஸ்-இன் விரிவுரை குறிப்புகள் தொடர் இது மோனோகிராஃப்கள் மற்றும் மாநாடுகளின் நடவடிக்கைகளைக் கொண்ட ஒரு தொடர்.

நிர்வாகக் குழு

மேற்கோள்கள் 

தமிழ்நாட்டில் அறிவியலும் தொழினுட்பமும்
இந்தியக் கணிதவியல்
இராமானுசன்
அமிதாவ் பானர்ஜி

அமிதாவ் பானர்ஜி (பிறப்பு:5 திசம்பர் 1926) அலகாபாத் உயர்நீதிமன்றத் தலைமை நீதிபதியாகயிருந்த இந்திய முன்னாள் நீதிபதியாவார்.

தொழில் வாழ்க்கை 
அலகாபாத்திலுள்ள ஏ. பி. ஐ. கல்லூரியில் கல்வி பயின்ற பானர்ஜி, அலகாபாத் பல்கலைக்கழகத்தில் சட்டப் படிப்பை முடித்தார். 1951 ஆகத்து 27 அன்று வழக்கறிஞராகப் பதிவு பெற்ற இவர் அலகாபாத் உயர்நீதிமன்றத்தில் வழக்கறிஞரனார். பானர்ஜி குற்றவியல் விவகாரங்கள், உரிமையியல், அரசியலமைப்பு, நிறுவன விடயங்கள் போன்றவற்றில் பணியாற்றினார். 1973 இல் அலகாபாத் உயர்நீதிமன்றக் கூடுதல் நீதிபதியாக நியமிக்கப்பட்டார். 1975 ஆகத்து 4 அன்று நிரந்தர நீதிபதியாக ஆனார். நீதிபதி பானர்ஜி 1987 சூலை 16 அன்று அலகாபாத் உயர்நீதிமன்றத் தலைமை நீதிபதி பதவிக்கு உயர்த்தப்பட்டு 1988 நவம்பர் 6 அன்று ஓய்வு பெற்றார்.

மேற்கோள்கள் 

21-ஆம் நூற்றாண்டு இந்திய நீதிபதிகள்
20 ஆம் நூற்றாண்டு இந்திய வழக்கறிஞர்கள்
அலகாபாத் உயர் நீதிமன்ற நீதிபதிகள்
1926 பிறப்புகள்
சசிகாந்த் செந்தில்

சசிகாந்த் செந்தில் (sasikanth senthil, 28 மார்ச், 1979)  என்பவர் இந்தியாவில் தமிழ்நாட்டில் பிறந்த முன்னாள் இ.ஆ.ப அதிகாரியும், இந்திய தேசிய காங்கிரசு அரசியல்வாதியும் ஆவார். இவர் 2024 பொதுத் தேர்தலில் திருவள்ளூர் மக்களவைத் தொகுதியில் இருந்து மக்களவை உறுப்பினராக தேர்ந்தெடுக்கப்பட்டார்.

வாழ்க்கை 
சசிகாந்த் செந்தில் தமிழ்நாட்டில் பிறந்தார். இவர் 2009இல் கருநாடகத்தின் இ.ஆ.ப அதிகாரியாக தன் பணியைத் தொடங்கினார்.  ராய்ச்சூர், சித்ரதுர்கா ஆகிய மாவட்டங்களில் மாவட்ட ஆட்சியராக பணியாற்றினார். அதன்  பின்னர் கருநாடக அரசின் பல்வேறு துறைகளில் பணியாற்றினார். 2019 இந்தியப் பொதுத் தேர்தலில் நரேந்திர மோதி மீ்ண்டும் வெற்றிபெற்றதைக் கண்டு வருந்தி தன் பதவியிலிருந்து விலகினார். அதன் பின்னர் இந்திய தேசிய காங்கிரசில் இணைந்தார்.

இதன்பிறகு மாநில காங்கிரஸ் செய்தி தொடர்பாளராக சசிகாந்த் செந்தில் நியமிக்கப்பட்டார். பின்னர் காங்கிரசில் இவருக்கு சமூக ஊடகப் பிரிவு ஒருங்கிணைப்பாளர் பொறுப்பு அளிக்கப்பட்டது. 2023 கருநாடக சட்டமன்றத் தேர்தலின்போது காங்கிரசு செண்டரல் வார் ரூம் தலைவராக நியமிக்கப்பட்டார். இதனையடுத்து கருநாடக மாநில ப.ஜ.க ஆட்சியின் ஊழல் போன்ற முக்கிய சிக்கல்களை மக்களிடம் புதிய யுக்தியில் கொண்டு சென்று கவனத்தை ஈர்த்தார். இவ்வாறு திறப்பட செயல்பட்டு கர்நாடகாவில் காங்கிரஸ் ஆட்சி அமைய முக்கிய பங்காற்றினார்.

இவருக்கு 2024 பொதுத் தேர்தலில் திருவள்ளூர் மக்களவைத் தொகுதியில் போட்டியிட கட்சி வாய்ப்பளித்தது. அந்தத் தேர்தலில்  சசிகாந்த் செந்தில் மொத்தம் 7,96,953 வாக்குகளைப் பெற்றார். இவருக்கு அடுத்துவந்த பா.ஜ.க வேட்பாளரைவிட 5,72 இலட்சம் வாக்குகளைக் கூடுதலாக பெற்று வெற்றிபெற்றார்.

மேற்கோள்கள் 

வாழும் நபர்கள்
இந்திய ஆட்சிப் பணி அலுவலர்கள்
18ஆவது மக்களவை உறுப்பினர்கள்
தமிழ்நாட்டைச் சேர்ந்த மக்களவை உறுப்பினர்கள்
இந்திய தேசிய காங்கிரஸ் அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
1979 பிறப்புகள்
2-குளோரோயெத்தனால்

2-குளோரோயெத்தனால் (2-Chloroethanol) என்பது C2H5ClO என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். கட்டமைப்பின் படி இதை குறிக்க HOCH2CH2Cl என்ற வாய்பாடும் பயன்படுத்தப்படுகிறது. எத்திலீன் குளோரோ ஐதரின் அல்லது கிளைக்கால் குளோரோ ஐதரின் என்ற பெயர்களாலும் 2-குளோரோயெத்தனால் அழைக்கப்படுகிறது. குளோரோ ஐதரின் எனப்படும் எளிமையான பீட்டா-ஐதரின் சேர்மத்திற்கு இச்சேர்மம் ஓர் எடுத்துக்காட்டாகும். நிறமற்றிருக்கும் இத் திரவமானது ஈதர் போன்ற இனிமையான வாசனையைக் கொண்டிருக்கும். தண்ணீருடன் கலக்கும். ஆல்க்கைல் குளோரைடு மற்றும் ஆல்ககால் வேதி வினைக்குழு ஆகிய இரண்டு வினைக்குழுக்களையும் பெற்றிருக்கும். இவ்விரண்டு குழுக்களின் பணியையும் இது நிறைவேற்றும்.

தயாரிப்பு
எத்திலீனுடன் ஐப்போகுளோரசு அமிலம் எனப்படும் உபகுளோரசு அமிலத்தைச் சேர்த்து சூடுபடுத்தி வினைபுரியச் செய்தால் 2-குளோரோயெத்தனால் உருவாகும்: 

2-குளோரோயெத்தனால் ஒரு காலத்தில் எத்திலீன் ஆக்சைடு தயாரிப்பதற்கு தேவையான  முன்னோடிச் சேர்மமாக பெரிய அளவில் உற்பத்தி செய்யப்பட்டது:

HOCH2CH2Cl + NaOH → C2H4O + NaCl + H2O

எத்திலீனின் நேரடியான ஆக்சிசனேற்ற வினை கொடுக்கும் பொருளாதாரப் பயனால் இந்தப் பயன்பாடு  மாற்றப்பட்டது. மற்றபடி குளோரோயெத்தனால் இன்னும் மருந்துகள், உயிர்க்கொல்லிகள் மற்றும் நெகிழியாக்கிகள் தயாரிப்பில் பயன்படுத்தப்படுகிறது. இவற்றில் பல பயன்பாடுகள் 2-ஐதராக்சியெத்தில் குழுக்களை நிறுவுவதில் இதன் பயன்பாட்டை உள்ளடக்கியுள்ளன. குளோரோயெத்தனாலுடன் அனிலின் வழிப்பெறுதிகளை ஆல்கைலேற்றம் செய்வதன் மூலம் பல சாயங்கள் தயாரிக்கப்படுகின்றன. தயோயிருகிளைக்காலை பெருமளவில் தயாரிக்கவும் இச்சேர்மம் பயன்படுகிறது.

செல்லுலோசு அசிடேட்டு, எத்தில் செல்லுலோசு, நெசவு அச்சு சாயங்கள், மெழுகுநீக்கல், ரோசின் சுத்திகரிப்பு, பைன் லிக்னின் பிரித்தெடுத்தல் மற்றும் இயந்திரங்களை சுத்தம் செய்தல் ஆகியவற்றுக்கான கரைப்பானாக 2-குளோரோயெத்தனால் பயன்படுகிறது.

சுற்றுச்சூழல் அம்சங்கள்
குளோரோயெத்தனால் என்பது 1,2-டைகுளோரோ எத்தேன் சிதைவில் காணப்படும்  ஒரு வளர்சிதை மாற்ற பொருளாகும். ஆல்ககால் பின்னர் குளோரோ அசிட்டால்டிகைடு வழியாக குளோரோ அசிட்டேட்டிற்கு ஆக்சிசனேற்றப்படுகிறது. வினைல் குளோரைடு தயாரிப்பதற்கு உதவும் முன்னோடிச் சேர்மமாக ஆண்டுதோறும் பில்லியன் கணக்கான கிலோகிராம் அளவுகளில் 1,2-இருகுளோரோ ஈத்தேன் செயலாக்கப்பட்டதால் இந்த வளர்சிதை மாற்றப் பாதை முக்கியமானதாக உள்ளது.

பாதுகாப்பு அம்சங்கள் 
2-குளோரோயெத்தனால் எலிகளில் 89 மி.கி/கிலோ கிராம் என்ற அளவிலான உயிர் கொல்லும் அளவு கொண்ட நச்சுத்தன்மை கொண்ட சேர்மமாகும். பெரும்பாலான கரிமகுளோரின் சேர்மங்களைப் போலவே, குளோரோயெத்தனாலலும் ஐதரோகுளோரிக் அமிலம் மற்றும் பாசுச்சீனை எரிக்கும்போது வெளியிடுகிறது.

2-குளோரோயெத்தனாலின் தோல் மீதான் வெளிப்பாட்டு வரம்பைப் பொறுத்தவரை, தொழில்சார் பாதுகாப்பு மற்றும் சுகாதார நிர்வாகம் மில்லியனுக்கு 5 பகுதிகள் (16 மி.கி/மீ3) என்ற அனுமதிக்கப்பட்ட வெளிப்பாடு வரம்பை எட்டு மணிநேர நேர எடையுள்ள சராசரியாக நிர்ணயித்துள்ளது.  அதே நேரத்தில் தேசிய தொழில்சார் பாதுகாப்பு மற்றும் ஆரோக்கிய நிறுவனம் மில்லியனுக்கு 1 பகுதி  (3 மி.கி/மீ3) என்ற வெளிப்பாடு உச்சவரம்பு மிகவும் பாதுகாப்பான பரிந்துரைக்கப்பட்ட வெளிப்பாடு வரம்பு என்று பரிந்துரைத்துள்ளது. 

அமெரிக்க அவசரகால திட்டமிடல் மற்றும் சமூகம் அறியும் உரிமைச் சட்டத்தின் பிரிவு 302 இல் வரையறுக்கப்பட்டுள்ளபடி, இச்சேர்மம் அமெரிக்காவில் மிகவும் அபாயகரமான பொருளாக வகைப்படுத்தப்பட்டுள்ளது.

மேற்கோள்கள்

முதன்மை ஆல்ககால்கள்
கரிமகுளோரைடுகள்
குளோரோயெத்தில் சேர்மங்கள்
குளோரோயெத்தனால்கள்
சாவகம் கூன்வாள் சிலம்பன்

சாவகம் கூன்வாள் சிலம்பன் (Javan scimitar babler-போமாதோரிங்கசு மொண்டனசு) என்பது திமாலிடே குடும்பத்தைச் சேர்ந்த ஒரு பறவை சிற்றினமாகும். இது இந்தோனேசியா சாவகம் தீவில் மட்டுமே காணப்படும் அகணிய உயிரி ஆகும். இது சுமாத்திரா, போர்னியோ மற்றும் மலேசியாவில் காணப்படும் சுந்தா கூன்வாள் சிலம்பனின் (போ. போர்னென்சிசு) இணை இனமாகக் கருதப்பட்டது. இந்த இரண்டு சிற்றினங்களும் கசுக்கொட்டை முதுகு கூன்வாள் சிலம்பன் என வகைப்படுத்தப்பட்டன. இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்ப அல்லது வெப்பமண்டலம் ஈரமான மலைக் காடுகள் ஆகும்.

இது முதுகெலும்பில்லாத உயிரினங்களை உணவாக உட்கொள்கிறது.

மேற்கோள்கள் 

 Collar, N. J. & Robson, C. 2007. Family Timaliidae (Babblers) pp. 70 – 291 in; del Hoyo, J., Elliott, A. & Christie, D.A. eds. Handbook of the Birds of the World, Vol. 12. Picathartes to Tits and Chickadees. Lynx Edicions, Barcelona.

சிலம்பன்
சுந்தா கூன்வாள் சிலம்பன்

சுந்தா கூன்வாள் சிலம்பன் (Sunda scimitar babbler-போமாதோரிங்கசு போர்னென்சிசு) திமாலிடே குடும்பத்தைச் சேர்ந்த ஒரு பறவை சிற்றினமாகும். இது சுமாத்திரா, போர்னியோ மற்றும் மலேசியாவில் மட்டுமே காணப்படும் அகணிய உயிரி. சுந்தா கூன்வாள் சிலம்பனும் சாவகம் கூன்வாள் சிலம்பனும் கசுக்கொட்டை முதுகு சிலம்பன் குழுவாகக் கூறப்பட்டது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்ப அல்லது வெப்பமண்டலம் ஈரமான மலைக் காடுகள் ஆகும்.

மேற்கோள்கள் 

மலேசியப் பறவைகள்
சிலம்பன்
இக்ரா சௌத்ரி

இக்ரா சௌத்ரிஅல்லது இக்ரா சவுத்ரி (Iqra Choudhary). உத்தரபிரதேசத்தில் உள்ள கைரானா மக்களவைத் தொகுதியில் 2024 ஆம் ஆண்டு நடைபெற்ற தேர்தலில் சமாஜ்வாதி கட்சியின் சார்பில் போட்டியிட்டு வென்று மக்களவை உறுப்பினராவார்

பிறப்பும் கல்வியும் 
இக்ரா உத்தரபிரதேசத்தில் உள்ள கைரானா மக்களவைத் தொகுதியின்  முன்னாள் உறுப்பினர் மறைந்த சௌத்ரி முனவ்வர் ஹசன் மற்றும் முன்னாள் நாடாளுமன்ற உறுப்பினர் பேகம் தபசம் ஹசன் ஆகியோரின் மகளாவார். இவரது சகோதரர் நாஹித் ஹூசைன் கைரானா சட்டமன்றத் தொகுதியின் உறுப்பினராக இருக்கின்றார்.

இக்ரா லண்டனின் SOAS பல்கலைக்கழகத்தில் அரசியலில் முதுகலைப் பட்டப்படிப்பை முடித்துள்ளார்.

அரசியல் வாழ்க்கை 
கைரானா மக்களவைத் தொகுதியில் 2024 ஆம் ஆண்டு நடைபெற்ற தேர்தலில் சமாஜ்வாதி கட்சியின் சார்பில் போட்டியிட்டு, பாரதிய ஜனதாவின் பிரதீப் குமாரை வென்று மக்களவை உறுப்பினராவார்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
இந்திய முஸ்லிம்கள்
18ஆவது மக்களவை உறுப்பினர்கள்
தைவான் கூன்வாள் சிலம்பன்

தைவான் கூன்வாள் சிலம்பன் (Taiwan scimitar babbler-போமாதோரிங்கசு மியூசிகசு) என்பது பழைய உலக சிலம்பனின் திமாலிடே குடும்பத்தைச் சேர்ந்த ஒரு பறவை சிற்றினம் ஆகும். இது தைவானில் மட்டுமே காணப்படும் அகணிய உயிரி ஆகும். இந்த சிற்றினம் முதன்முதலில் 1859ஆம் ஆண்டில் இராபர்ட் சுவின்கோவால் விவரிக்கப்பட்டது. இது முன்பு வரி மார்பு கூன்வாள் சிலம்பனின் துணையினமாகக் கருதப்பட்டது. இதன் எண்ணிக்கை குறைந்து வருவதால் இது விரைவில் பாதிக்கப்படக்கூடியதாக உள்ளது.

மேற்கோள்கள்

மேலும் வாசிக்க 
 Collar, N. J. and C. Robson. Family Timaliidae (Babblers). Pp. 70 – 291. In: del Hoyo, J., et al., eds. Handbook of the Birds of the World, Vol. 12. Picathartes to Tits and Chickadees. Lynx Edicions, Barcelona. 2007.

தைவான் பறவைகள்
சிலம்பன்
பிசுணு படா ரே

பிசுணு படா ரே (Bishnu Pada Ray; பிறப்பு 19 சூன் 1950) ஓர் இந்திய அரசியல்வாதியும் பாரதிய ஜனதா கட்சிச் தலைவரும் ஆவார். இவர் 1999 முதல் 2004 வரையிலும், 2009 முதல் 2019 வரையிலும் இந்திய மக்களவை உறுப்பினராகப் பணியாற்றியுள்ளார். ரே 2024ஆம் ஆண்டு நடைபெற்ற இந்திய பொதுத் தேர்தலிலும் அந்தமான் நிக்கோபார் தீவுகள் மக்களவைத் தொகுதியிலிருந்து 18ஆவது மக்களவைக்குத் தேர்ந்தெடுக்கப்பட்டார்.

தேர்தல் வரலாறு

மேற்கோள்கள்

வெளி இணைப்புகள் 
 அரசியல் தகவல்கள்
16வது மக்களவை உறுப்பினர்கள்
15வது மக்களவை உறுப்பினர்கள்
13வது மக்களவை உறுப்பினர்கள்
வாழும் நபர்கள்
1950 பிறப்புகள்
18ஆவது மக்களவை உறுப்பினர்கள்
நெடுந்தீவு சமர்

நெடுந்தீவு சமர் (Battle of Delft) என்பது 1997, திசம்பர் 25 அன்று நடந்த ஒரு கடற்படை சமராகும். இது இலங்கை உள்நாட்டுப் போரின் ஒரு பகுதியாகும். நெடுந்தீவில் இருந்து படகுக் குழு ஒன்று நகர்வதாகத் தமக்கு தகவல் கிடைத்ததாக இலங்கைக் கடற்படை  கூறியது. இதனை ஆராய்வதற்காக கடற்படை விரைந்த பிறகு மோதல்கள் வெடித்து கடுமையான கடல் போர் ஏற்பட்டது. இரு தரப்பினரும் வெற்றி பெற்றதாகக் கூறினர். இலங்கைக் கடற்படைக் கப்பல் ஒன்றை கடற்புலிகள் மூழ்கடித்ததாகவும், இலங்கை கடற்படையினர் உயிரிழந்ததாகவும் விடுதலைப் புலிகளின் ஆதரவு இணையதளமான தமிழ்நெட் கூறியது. எனினும், புலிகளின் 6  படகுகள் மூழ்கடிக்கப்பட்டதாகவும், 40க்கும் மேற்பட்ட புலிகள் கொல்லப்பட்டதாகவும் இலங்கை பாதுகாப்பு அமைச்சு கூறியது.

மேற்கோள்கள்

வெளி இணைப்புகள் 

2007 இல் இலங்கை
Webarchive template wayback links
நான்காம் ஈழப்போர் சமர்கள்
படேல் உமேஷ்பாய் பாபுபாய்

படேல் உமேஷ்பாய் பாபுபாய் (Patel Umeshbhai Babubhai) என்பவர் இந்திய அரசியல்வாதியும் நாடாளுமன்ற மக்களவை உறுப்பினரும் ஆவார். இவர் 2024-இல் நடைபெற்ற இந்தியப் பொதுத் தேர்தலில் தமன் தியூ மக்களவைத் தொகுதியிலிருந்து மக்களவைக்கு உறுப்பினராகத் தேர்ந்தெடுக்கப்பட்டுள்ளார்.

அரசியல் வாழ்க்கை 
பாபுபாய் 2024 பொதுத் தேர்தலில் தன் தியூ மக்களவைத் தொகுதியிலிருந்து சுயேச்சை வேட்பாளராகப் போட்டியிட்டு நாடாளுமன்ற உறுப்பினராக தேர்ந்தெடுக்கப்பட்டார். இவர் மூன்று முறை பாரதிய ஜனதா கட்சி நாடாளுமன்ற உறுப்பினரான லாலு படேலை 6225 வாக்குகள் வித்தியாசத்தில் தோற்கடித்தார்.

மேற்கோள்கள் 

மக்களவை உறுப்பினர்கள்
இந்திய அரசியல்வாதிகள்
வாழும் நபர்கள்
18ஆவது மக்களவை உறுப்பினர்கள்
கர்சு மல்கோத்ரா

கர்சு மல்கோத்ரா (Harsh Malhotra) என்பவர் ஓர் இந்திய அரசியல்வாதியும் இந்திய நாடாளுமன்ற உறுப்பினரும் ஆவார்.  இவர் புது தில்லி ரோத்தாஸ் நகர்ப் பகுதியினைச் சார்ந்தவர். மல்கோத்ரா 2024ஆம் ஆண்டு நடைபெற்ற இந்தியப் பொதுத் தேர்தலில் கிழக்கு தில்லி மக்களவைத் தொகுதியிலிருந்து நாடாளுமன்ற மக்களவை உறுப்பினராகத் தேர்ந்தெடுக்கப்பட்டார். இவர் பாரதிய ஜனதா கட்சியினைச் சார்ந்தவர்.

மேற்கோள்கள் 

வாழும் நபர்கள்
இந்திய அரசியல்வாதிகள்
பாரதிய ஜனதா கட்சி அரசியல்வாதிகள்
18ஆவது மக்களவை உறுப்பினர்கள்
பன்சூரி சுவராஜ்

பன்சூரி சுவராஜ் (Bansuri Swaraj-பிறப்பு 3 சனவரி 1984) என்பவர் ஓர் இந்திய வழக்கறிஞரும் அரசியல்வாதியும் ஆவார். இவர் இந்திய நாடாளுமன்ற மக்களவையின்புது தில்லி மக்களவை உறுப்பினராக உள்ளார். பன்சூரி சுவராஜ், முன்னாள் மத்திய அமைச்சர் சுஷ்மா சுவராஜ் மற்றும் மிசோரம் முன்னாள் ஆளுநர் சுவராஜ் கவுசுலின் இணையரின் மகள் ஆவார்.

கல்வி 
பன்சூரி சுவராஜ் வார்விக் பல்கலைக்கழகம் மற்றும் ஆக்சுபோர்டு பல்கலைக்கழகத்தில் பட்டம் பெற்றவர். இவர் இன்னர் டெம்பிள் சட்டத்தில் பார் அட் லா ஆவார்.

அரசியல் வாழ்க்கை 
சுவராஜ் முதன் முதலாக 2024-இல் நடைபெற்ற இந்தியப் பொதுத்தேர்தலில் புது தில்லி மக்களவைத் தொகுதியில் பாஜக சார்பில் போட்டியிட்டு18வது மக்களவை உறுப்பினராகத் தேர்ந்தெடுக்கப்பட்டார். இவர் சோம்நாத் பார்தியை 78,370 வாக்குகள் வித்தியாசத்தில் தோற்கடித்தார்.

மேற்கோள்கள் 

வாழும் நபர்கள்
1984 பிறப்புகள்
தில்லி அரசியல்வாதிகள்
பாரதிய ஜனதா கட்சி அரசியல்வாதிகள்
18ஆவது மக்களவை உறுப்பினர்கள்
யோகேந்தர் சந்தோலியா

யோகேந்தர் சந்தோலியா (Yogender Chandoliya) என்பவர் ஓர் இந்திய அரசியல்வாதியும் பாரதிய ஜனதா கட்சியினைச் சார்ந்த இந்திய நாடாளுமன்ற உறுப்பினரும் ஆவார். இவர் தற்போது வடமேற்கு தில்லி மக்களவைத் தொகுதி உறுப்பினராக பணியாற்றி வருகிறார்.

அரசியல் வாழ்க்கை 
கல்லூரி நாட்களிலிருந்தே அரசியலில் தீவிரமாகச் செயல்பட்டு வரும் இவர், பல முறை நகராட்சி உறுப்பினராகவும் தேர்ந்தெடுக்கப்பட்டுள்ளார். தில்லி மாநகராட்சி நிலைக்குழு தலைவராகவும் இருந்துள்ளார்.  தில்லி கரோல் பாக் மண்டலத்தில் உள்ள தேவ் நகரின் நகராட்சி உறுப்பினராகவும் இருந்துள்ளார். இவர் 2015 மற்றும் 2020 தில்லி சட்டமன்றத் தேர்தல்களில் கரோல் பாக் தொகுதி போட்டியிட்டார்.

சந்தோலியா 2024ஆம் ஆண்டு நடைபெற்ற இந்தியப் பொதுத் தேர்தலில் இந்தி கூட்டணி வேட்பாளரான உதித் ராஜை தோற்கடித்து வடமேற்கு தில்லி தொகுதி நாடாளுமன்ற உறுப்பினராக தேர்ந்தெடுக்கப்பட்டார்.

மேற்கோள்கள் 

தில்லி அரசியல்வாதிகள்
பாரதிய ஜனதா கட்சி அரசியல்வாதிகள்
18ஆவது மக்களவை உறுப்பினர்கள்
வரி மார்பு கூன்வாள் சிலம்பன்

வரி மார்பு கூன்வாள் சிலம்பன் (Streak-breasted scimitar babler) என்பது திமாலிடே குடும்பத்தைச் சேர்ந்த ஒரு பறவை சிற்றினமாகும்.

இது வங்கதேசம், பூட்டான், சீனா, இந்தியா, லாவோஸ், மியான்மர், நேபாளம் மற்றும் வியட்நாமில் காணப்படுகிறது. இதன் இயற்கையான வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகளாகும். 

இது மற்ற சிற்றினங்களுடன் கலப்பு மந்தைகளை உருவாக்குகிறது.

மேற்கோள்கள் 

 Collar, N. J. & Robson, C. 2007. Family Timaliidae (Babblers)  pp. 70 – 291 in; del Hoyo, J., Elliott, A. & Christie, D.A. eds. Handbook of the Birds of the World, Vol. 12. Picathartes to Tits and Chickadees. Lynx Edicions, Barcelona.

தென் சீனப் பறவைகள்
நேபாளப் பறவைகள்
சிலம்பன்
மும்பையில் யூதர்களின் வரலாறு

மும்பையில் உள்ள யூதர்களின் வரலாறு (History of the Jews in Mumbai) என்பது முதல் நூற்றாண்டில் யூதர்கள் மும்பையில் குடியேறத் தொடங்கியபோது, அதன் பொருளாதார வாய்ப்புகளின் காரணமாக தொடங்கியது. மும்பையின் யூத சமூகம்   கொங்கணின் பெனே இசுரேல் , ஈராக் பாக்தாதி யூதர்கள் மற்றும் மலபாரில் உள்ள கொச்சின் யூதர்கள் என மூன்று தனித்துவமான சமூகங்களின் எச்சங்களைக் கொண்டிருந்தது.  

இந்தியாவின் வேகமாக குறைந்து வரும் யூத மக்கள்தொகையில் பெரும்பாலோர் மும்பையில் வசிக்கின்றனர். 1940களின் பிற்பகுதியில், அதன் உச்சத்தில் இருந்தபோது, மும்பையின் யூத மக்கள் தொகை கிட்டத்தட்ட 30,000 ஐ எட்டியது.

முதல் பாக்தாத் யூதரான ஜோசப் செமா 1730 இல் சூரத்திலிருந்து மும்பைக்குக் குடிபெயர்ந்தார்.  கொங்கண் மண்டலத்தில் உள்ள கிராமங்களிலிருந்து பிரித்தானிய இந்தியா முழுவதுமாக அருகிலுள்ள நகரங்களுக்கு குடிபெயர்ந்தனர். 1796 இல் அவர்களின் முதல் தொழுகைக்கூடம் மும்பையில் திறக்கப்பட்டது.  மேலும் புனே, அகமதாபாது மற்றும் பாக்கித்தானின் கராச்சி ஆகிய இடங்களிலும் தொடர்ந்தது. அங்கு இவர்கள் பிரித்தானியாவின் இந்தியப் பேரரசு மற்றும் பிரித்தானிய இந்திய இராணுவத்தில் முக்கிய பதவிகளைப் பெற்றனர். 1796 இல் சாமுவேல் எசேக்கியேல் திவேகர் (1730-1797) "த கேட் ஆஃப் மெர்சி" என்ற யூதர்களின் வழிபாட்டு ஆலயத்தை நிறுவினார்.

தற்போதைய மக்கள் தொகை 
தற்போதைய கணக்குப்படி மும்பையில் 4,000க்கும் குறைவான யூதர்களே வாழ்கின்றனர்.  நகரத்தில் எட்டு  வழிபாட்டு ஆலயங்கள் உள்ளன.  இன்று, மும்பையின் பெரும்பான்மையான யூதர்கள் இசுரேலில் வசிக்கின்றனர்.

மும்பையில் தீவிரவாத தாக்குதல் 
நவம்பர் 2008 மும்பையில் பயங்கரவாதத் தாக்குதல்கள் நடக்கும்போது ஆறு யூதர்கள் பணயக் கைதிகளாக வைக்கப்பட்டு கொல்லப்பட்டனர்.

வகுப்புவாத உறவுகள் 
மும்பை யூதர்களின் முஸ்லிம் சமூகத்துடனான உறவுகள் வரலாற்று ரீதியாக வலுவானது. மும்பை தாக்குதலுக்குப் பிறகும் அப்படியே நீடிக்கிறது. இந்துக்கள் ஆதிக்கம் செலுத்தும் நிலத்தில் இரு குழுக்களும் சிறுபான்மையினராக ஒன்றாக இணைக்கப்பட்டுள்ளனர் - அவர்களின் அசைவ உணவுகளான கஷ்ருட் மற்றும் அலால் உணவுகளில் கூட ஒற்றுமையாக உள்ளனர். முஸ்லிம்களுக்கான முஸ்லிம் அமைப்பு தாக்குதலில் கொல்லப்பட்ட ஒன்பது தீவிரவாதிகளையும் நகரத்தில் அடக்கம் செய்யக்கூடாது என்று எதிர்த்தனர். இது மும்பையின் யூத சமூகத்தால் மிகவும் பாராட்டப்பட்டது.

மேற்கோள்கள்

நூல் பட்டியல்

வெளி இணைப்புகள் 
 Mumbai Jews The Movie 2016

யூதர்கள்
மும்பையின் தொங்கும் தோட்டங்கள்

மும்பையிலுள்ள தொங்கும் தோட்டங்கள் (Hanging Gardens of Mumbai) பெரோசா மேத்தா தோட்டங்கள் என்றும் அழைக்கப்படும் இது மலபார் மலை உச்சியில், அதன் மேற்குப் பகுதியில், கமலா நேரு பூங்கா எதிரே அமைந்துள்ளது.
இவை அரபிக்கடலின் மீது சூரியன் மறையும் காட்சிகளை வழங்குகின்றன. மேலும் விலங்குகளின் வடிவங்களில் செதுக்கப்பட்ட ஏராளமான வேலிகளும் உள்ளன. இந்தப் பூங்கா 1881 ஆம் ஆண்டில் உல்காசு கபோகர் என்பவரால் மும்பையின் பிரதான நீர்த்தேக்கத்தின் மீது வடிவமைக்கப்பட்டு அமைக்கப்பட்டது. அருகிலுள்ள அமைதியின் கோபுரத்தில் ஏற்படும் மாசு நடவடிக்கையால் தண்ணீரை மறைப்பதாக சிலர் கூறுகின்றனர். வான் வழியே பார்க்கும்போது, பூங்காவின் உள்ளே உள்ள நடைபாதை (தொங்கும் தோட்டங்கள் பாதை) பி. எம். ஜி (பெரோசா மேத்தா கார்டன்ஸ்) என்ற எழுத்துக்களை காணலாம்.

புகைப்படங்கள்

மேற்கோள்கள்

வெளி இணைப்புகள் 

 Complete Guide to Mumbai 
 Local 109 in Mumbai: Malabar Hill
 Bharatonline: Hanging Gardens of Mumbai

பூங்காக்கள்
மும்பையின் சுற்றுப் பகுதிகள்